**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2023. január 24-i ülésére**

**Javaslat kulturális intézmények alapító okiratának módosítására**

A kulturális ágazatot érintő bérfejlesztésről szóló 682/2021. (XII.6.) Korm. rendelet végrehajtásaként kiadott támogatói okiratokhoz kapcsolódó Általános Szerződési Feltételek 2022. november 18-i hatállyal módosultak.

A központi költségvetés címrendjének a Kormány tagjainak feladat- és hatásköréről szóló kormányrendelettel összefüggő módosításáról szóló 1322/2022. (VII.8.) Korm. határozat alapján módosult a támogatási célok (támogatott tevékenységek) kormányzati funkció szerint besorolása.

Előzőek alapján az Önkormányzat fenntartásában működő kulturális intézmények Alapító okiratát módosítani szükséges. A módosítással a szakfeladatok felsorolása egészül ki a „082094 Közművelődés - kulturális alapú gazdaságfejlesztés” szakfeladattal.

Fentieken túlmenően a Savaria Megyei Hatókörű Városi Múzeum (a továbbiakban: Múzeum) elnevezése Savaria Múzeumra, a Berzsenyi Dániel Megyei Hatókörű Városi Könyvtár (a továbbiakban: Könyvtár) pedig Berzsenyi Dániel Könyvtárra módosul. Az új elnevezés közérthetőbb, továbbá könnyebben alkalmazható a mindennapi gyakorlatban.

A muzeális intézmények működési engedélyéről szóló 376/2017. (XII.11.) Korm. rendelet 14.§ értelmében a muzeális intézmény nevének megváltoztatását a fenntartó kezdeményezi a miniszternél, a változás tényének bejelentésével. Ezt követően kerül sor a Múzeum működési engedélyének módosítására.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 69/A. § alapján a vármegyei hatókörű városi könyvtárak átszervezésével és megszüntetésével kapcsolatos intézkedésekhez a miniszter véleményét előzetesen kell kikérni. Tekintettel arra, hogy átszervezésnek minősül az intézmény megnevezésére vonatkozó módosítás, a miniszteri véleményezését kérelmezte Önkormányzatunk. Az egyetértést követően kerülhet sor a törzskönyvi bejegyzésre.

Módosul továbbá az alapító okiratokban a „megye” elnevezés „vármegye” elnevezésre.

A módosító okiratok, valamint a módosításokkel egybeszerkesztett alapító okiratok az előterjesztés mellékletét képezik az alábbiak szerint.

1. sz. melléklet: Berzsenyi Dániel Megyei Hatókörű Városi Könyvtár Módosító Okirata
2. sz. melléklet: Berzsenyi Dániel Megyei Hatókörű Városi Könyvtár módosításokkal egybeszerkesztett

Alapító Okirata

1. sz. melléklet: Mesebolt Bábszínház Módosító Okirata
2. sz. melléklet: Mesebolt Bábszínház módosításokkal egybeszerkesztett Alapító Okirata
3. sz. melléklet: Savaria Megyei Hatókörű Városi Múzeum Módosító Okirata
4. sz. melléklet: Savaria Megyei Hatókörű Városi Múzeum módosításokkal egybeszerkesztett Alapító Okirata
5. sz. melléklet: Savaria Szimfonikus Zenekar Módosító Okirata
6. sz. melléklet: Savaria Szimfonikus Zenekar módosításokkal egybeszerkesztett Alapító Okirata

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. január „ ”**

 **/: Horváth Soma :/**

**HATÁROZATI JAVASLAT**

**…./2023. (I. 24.) KOCB. számú határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 6. pontja alapján a

* **Berzsenyi Dániel Megyei Hatókörű Városi Könyvtár**

Módosító okiratát az előterjesztés 1. számú, a módosításokkal egységes szerkezetbe foglalt Alapító okiratát az előterjesztés 2. sz melléklete,

* **Mesebolt Bábszínház** Módosító okiratát az előterjesztés 3. sz. melléklete, a módosításokkal egységes szerkezetbe foglalt Alapító okiratát az előterjesztés 4. sz. melléklete,
* **Savaria Megyei Hatókörű Városi Múzeum** Módosító okiratát az előterjesztés 5. sz. melléklete, a módosításokkal egységes szerkezetbe foglalt Alapító okiratát az előterjesztés 6. sz. melléklete,
* **Savaria Szimfonikus Zenekar** Módosító okiratát az előterjesztés 7. sz. melléklete, a módosításokkal egységes szerkezetbe foglalt Alapító okiratát az előterjesztés 8. sz. melléklete szerinti tartalommal jóváhagyásra javasolja a Közgyűlésnek.

**Felelős:** Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2023.01.26.